Cimitero Monumentale di Milano
Cimitero Monumentale di Milano on kalmistu, mis asub Milano keskosas Lombardia maakonnas Itaalias. Kalmistu rajati 1866. aastal, kui üritati loobuda mitme väikese kalmistu kasutamisest ning koguda eri kalmistud kokku keskkalmistuna. Kalmistule rajati ka eraldi mittekatoliiklikud ja juudi kalmistuosad. Kalmistu projekteeris arhitekt Carlo Maciachini, kes on ka ise maetud sellele kalmistule. Kalmistu on tuntud oma hauakujude ja -ehitiste poolest, mida on kujundanud tuntud itaalia kujurid ja arhitektid (nt Giò Ponti jt).